《偈十二首 其七》
宋代·释本才

鸡鸣丑，一颗圆光明已久。忽然抖擞起来时，问著依前还漏逗。

还漏逗，拟欲藏身北斗前，应须合掌南辰后。

作者简介：释本才，号佛心，长溪（今福建霞浦）人。俗姓姚。住潭州上封寺。高宗绍兴间卒。为南岳下十四世，黄龙惟清禅师法嗣。《嘉泰普灯录》卷一○、《五灯会元》卷一八有传。今录诗二十首。